(วูล์ฟ คำนาม 1. สัญลักษณ์แห่งความกล้า ไม่หวาดหวั่น)
Downloaded from YTS.BZ
(และสายสัมพันธ์ทางจิตวิญญาณ ในคติชาวบ้านแถบบอลข่าน)
Official YIFY movies site: YTS.BZ
(2. สัตว์ประจำชาติของเซอร์เบีย)
ปัญญาที่แท้จริง
คือรู้วิธีปล่อยวาง รู้ว่าจะปลดปล่อยตนเองอย่างไร
และเข้าถึงอิสระ เพราะอิสรภาพคือความรู้สึกรุนแรงที่สุดในชีวิต
โนวัคเป็นคนที่เปราะบางมากๆ
นุ่มนวลและอ่อนโยน
แต่เขาก็เกรี้ยวกราด มีโทสะในตัวเขาด้วย
(เมอร์เรย์ 6 ยอโควิช 5)
ฉันว่าโทสะคงเป็นอารมณ์ที่ซุกซ่อน
เก็บอยู่ในใจเขามานาน
เขาเป็นเด็กขี้เล่นที่อยากทำในสิ่งที่รัก
และก็ทำได้ดีมาก แต่…
ฉันว่าเด็กยุคนั้นส่วนใหญ่คงไม่มีโอกาส
ได้เล่นอะไรนัก
สำหรับเขาแล้ว เทนนิสคือสถานที่ปลอดภัย
เป็นที่ซึ่งเขาได้รับความรัก
(ฉันอยู่ข้างวูล์ฟ)
ผมคงพูดไม่ได้ว่าพอใจกับสิ่งที่มี ที่เป็น
ผมมุ่งมั่นจะทำให้ดีกว่า เร็วกว่า แกร่งกว่าอยู่ตลอด
บ่อยครั้งผมรู้สึกเหมือนจองจำตัวเอง
การที่คุณจะก้าวหน้า
และเค้นศักยภาพสูงสุดของตัวเองออกมา
คุณต้องปรับเปลี่ยนทุกส่วนในชีวิต
นอกสนามเทนนิสเพื่อผลลัพธ์ในสนามเทนนิส
นั่นจึงมีผลตามมา
โนวัค ยอโควิช: หมาป่าฤดูหนาว
(เมลเบิร์น ออสเตรเลีย)
ผมรู้สึกว่าเขาไม่ได้รับการชื่นชม…
(อังเดร อากัสซี แชมป์แปดสมัย)
มากเท่าที่ควรได้รับ
สำหรับสิ่งที่เขาทำในวงการเทนนิส
(ออสเตรเลียนโอเพ่น 2025)
ไม่มีใครประสบความสำเร็จได้แบบเขา
มันชัดเจนแจ่มแจ้งอยู่แล้ว
เขาคือมือหนึ่งตลอดกาล
เขาชนะรายการมาสเตอร์มากกว่าใคร
ชนะแกรนด์สแลมมากกว่าทุกคน
เขาอยู่อันดับหนึ่งมาเนิ่นนานที่สุด
ไม่ว่าจะใช้เกณฑ์ไหน เขาก็ผ่านหมด
(ฮาวเวิร์ด ไบรอันต์ นักข่าว)
แต่ร่างกายเริ่มเรียกร้อง…
ถึงเวลาต้องหยุด
ผมไม่มีวันที่กำหนดในใจ
วันสิ้นสุดอาชีพของผม
ผมรู้ว่ามีคนคาดเดากันมาก
หลายคนคิดว่าผมควรเลิกมาหลายปีแล้ว
ทำไมคุณอยากให้ผมเลิก
ทั้งที่ผมยังเล่นอยู่ และแข่งขันได้ในระดับสูงสุด
ผมยังเป็นมือหนึ่งในห้า หนึ่งในสิบของโลก
ทำไมผมต้องคิดจะเลิกเล่น
ทั้งที่ผมพิสูจน์กับตัวเองแล้วว่ายังชนะได้
(ห้าเดือนก่อน การแข่งโอลิมปิก ปารีส ฝรั่งเศส)
ตอนนั้นผมยังไม่ได้เหรียญทองโอลิมปิก
(โนวัค เหรียญทอง)
การได้เหรียญทองคือจุดสูงสุด
ผมมีเป้าหมายชัดเจน
แฟนๆ มารอชมเกมที่น่าจะดุเดือด
ในการชิงเหรียญทองชายเดี่ยว
ซึ่งโนวัค ยอโควิชพบกับคาร์ลอส อัลคาราซ
โนวัคผู้คว้าแชมป์แกรนด์สแลม 24 สมัย
นี่เป็นการแข่งโอลิมปิกครั้งที่ห้า
เขาพยายามชิงเหรียญทองให้เซอร์เบียมา 20 ปี
20 ปี
ทุกสี่ปีมีโอกาสแค่หนึ่งครั้ง
และเมื่อคุณแพ้แมตช์นั้น…
(ราฟาเอล นาดาล แชมป์โอลิมปิก)
มันยากมากๆ ที่จะทำใจยอมรับได้
"ต้องรอสี่ปี ถึงจะมีโอกาสอีกครั้ง"
คาร์ลอส อัลคาราซมีทักษะล้นเหลือ
อายุแค่ 21 ปี แต่คว้ามาแล้วสี่เมเจอร์
ก่อนมาโอลิมปิก ปีนั้นโนวัคยังไม่ชนะทัวร์นาเมนต์ไหนเลย
นี่จะเป็นจุดพลิกผันหรือเปล่า
อัลคาราซดูเป็นต่ออย่างชัดเจน
แต่โนวัคก็คือโนวัค เมื่อถึงเวลาสำคัญ
(คาร์ลอส โกเมซ เฮร์เรรา ผู้จัดการ)
โนวัค ยอโควิช
คุณรู้สึกเลยว่าเขาไม่ได้มาคว้าเหรียญเงิน
(แมตช์ชิงเหรียญทอง ไทเบรก)
ต้องชมเลย ต้องชมจริงๆ
- เอาเลย - นั่งไม่ติดกันแล้ว
มันหนักหนามากที่ต้องอยู่กับ ความเครียดและความกดดัน
ของการเป็นมือหนึ่งอยู่ตลอด
ฉันคิดวนเวียนว่า "จะดีมากถ้าเขาได้ทองโอลิมปิก"
(เยเลนา ยอโควิช ภรรยา)
"จบกันที ไม่ต้องพิสูจน์กับใครๆ หรือกับตัวเองแล้ว"
เป็นเกม เซต และแมตช์ของยอโควิช
สองเซตต่อศูนย์
โนวัค ยอโควิชคว้าทองให้เซอร์เบีย
(ชายเดี่ยว เซอร์เบีย โนวัค ยอโควิช ผู้ชนะเหรียญทอง)
ฉันร้องไห้เพราะมีความสุขมากๆ โล่งใจมาก
ฉันได้ยินโค้ชเขาตะโกนว่า
"จบกันที เขาทำสำเร็จแล้วทุกอย่าง"
พอฉันมองหน้าเขาแบบ "คุณพระ ต้องรอดูอีกว่าจะยังไงต่อ"
เขาก็แบบ "โอ ไม่นะ เขากำลังคิดวางแผน"
ฉันว่า "เขาทำแบบนี้ประจำ เพราะชอบหยอก
แต่เขาไม่หยุดแน่นอน"
(หนึ่งวันหลังชนะเหรียญทองโอลิมปิก)
(คุณรู้สึกไงบ้าง)
(มันส่งผลกับผมอย่างช้าๆ)
(มีเรื่องเกิดขึ้นมากมาย จนผมงงไปหมด)
(ตอนนี้ผมยังมองภาพกว้างๆ ด้วยใจที่สงบไม่ได้)
ผมคิดอะไรไม่ออก ผมไม่เคยชนะโอลิมปิกมาก่อน สำหรับผม…
มันเป็นผลงานเด่นในอาชีพผม
เมื่อคิดถึงความพ่ายแพ้ในโอลิมปิกครั้งก่อนๆ
อารมณ์ความรู้สึกขึ้นลงคาดเดาไม่ได้
ที่ผมได้เผชิญ
จนถึงการฉลองชัยยาวนานเจ็ดถึงสิบวันต่อมา
(แปดวันหลังคว้าเหรียญทองโอลิมปิก)
โนวัค
(ระวังด้วย ระวังหน่อย)
(ขับไปเรื่อยๆ เลย)
โอลิมปิกสูบพลังมากพอๆ กับที่ทำให้ผมปลื้มใจ
มันงดงามที่ได้สัมผัสแล้วก็ชนะเหรียญทองมา
ได้อยู่กับครอบครัว และหวนคืนสู่เซอร์เบีย
ฉลองชัยจนเต็มอิ่ม
(เป็นความรู้สึกยิ่งใหญ่ที่สุดของนักกีฬาเซอร์เบีย)
(ขอบคุณอีกครั้ง เซอร์เบียจงเจริญ ไชโย!)
เมื่ออยู่จุดสูงสุด เมื่ออยู่เหนือใคร…
เมื่อรู้สึกว่าคุณคือที่หนึ่ง ไม่ว่าอายุเท่าไหร่
คุณจะอยากไปต่อ
(เมลเบิร์น ออสเตรเลีย)
โนวัคเป็นคนมุ่งมั่น
ฉันว่านี่คือโอกาสดีที่สุดที่จะชนะอีกเมเจอร์
โนวัค ยอโควิชต้องฮึดหนักในเมลเบิร์น
ถ้าอยากคว้าแชมป์แกรนด์สแลมครั้งที่ 25
เขากำลังไล่กวดถ้วยที่ 25 ที่อยู่เบื้องหน้า
การออกจากวงการกีฬามีแค่สามแบบ
เกมบีบคุณออก
พวกมือรองที่เคยต้านคุณไม่อยู่
พลิกมาเอาชนะคุณได้
ร่างกายบีบคุณออก ตอนคุณตื่นมาวันหนึ่ง
แล้วร่างคุณบอกว่า "ทำต่อไม่ไหวแล้ว"
หรือคุณเลิกตอนเป็นแชมป์
ผู้เล่นส่วนใหญ่…
ไขว่คว้าหาประตูแรก
"เพราะถ้ามือรองอย่างพวกคุณเอาชนะผมไม่ได้
ผมจะเลิกทำไม"
เป็นไปไม่ได้เลยที่
โนวัค ยอโควิชจะยอมส่งไม้ต่อให้ใคร
คุณต้องคว้ามาเอง
ทุกคนถามเขา "เมื่อไหร่คุณจะเกษียณ"
เขามีหลายความรู้สึกกับการยุติอาชีพ
นี่คือการตัดสินใจครั้งใหญ่ที่สุดในชีวิตเขา
(ปี 1991 อายุสี่ขวบ)
ผมเริ่มตอนอายุสี่ห้าขวบ
ผมโตมากับภูเขา ก็เลยเล่นสกีบ่อย
แต่เทนนิสเป็น…
กีฬาอันดับหนึ่งในใจผม
พ่อผมเป็นนักสกีมืออาชีพ
พอเลิกเล่นสกี พ่อก็เป็นผู้ฝึกสอน
สอนเขากับแม่ให้เล่นบนเนินสกี
พ่อจีบแม่ และก็เริ่มรักกันที่นั่น
พวกเขาตัดสินใจอยู่ด้วยกันในภูเขานั้น
เปิดร้านอาหารกัน
(รุอิโค้กคลับ สกี อาหาร)
แต่ในฤดูร้อนหนึ่ง พวกเขาก็สร้างสนามเทนนิส
ติดกับร้านอาหาร
ที่จริง ตอนที่เขาเริ่มสร้างสนามพวกนี้
ผมมานี่เพราะใกล้ร้านอาหารที่บ้าน
(ปี 2017)
ผมมาช่วยคนงาน เพราะผม…
คือผมไม่เคยรู้จักเทนนิส
คนในครอบครัวไม่เคยเล่นเทนนิสมาก่อน
ตอนพวกเขาบอกว่ากำลังสร้างสนามเทนนิส
ผมเลยถาม "คืออะไรเหรอ" พวกเขาบอก "เป็นกีฬา
มันสนุกแล้วก็ใช้แร็กเกตเล่น" ผมเลยมาถามพ่อ ซึ่งพ่อรู้จัก
แล้วผมก็เริ่มดูมันทางทีวี มาช่วยพวกคนงาน
ผมเอาเครื่องดื่มจากร้านอาหารมาให้ฟรี
แลกกับการที่พวกเขายอมให้ผมช่วย
เราชอบกีฬา ดูกีฬาทางทีวีเป็นประจำ
(ดียานา ยอโควิช แม่โนวัค)
ดูช่องกีฬา ตอนนั้นเขาดูวิมเบิลดัน
(วิมเบิลดัน 1992)
จบเกม เป็นแมตช์ของอากัสซี
เขาบอก "ผมอยากลอง ขอแร็กเกตสักอัน"
พ่อเขาเลยซื้อแร็กเกตอันเล็กให้
(เอาเลย ซัดเลย เล็งไปที่พ่อ)
เขาเริ่มเล่นข้างนอก หน้าร้านอาหารเรา
(เล็งที่พ่อ)
(ตี!)
(ดูแชมป์สิ เขาหวดเป็น เอาเลย)
ตอนเขาบอก "ผมอยากเล่น" เราเลยให้เข้าแคมป์
(ค่อยๆ ตี นั่นแหละ เห็นไหม ค่อยๆ)
(เอาสิ หวดเลย)
(แบบนั้นแหละ)
(ดีมาก อีกสองครั้ง…)
(เสร็จแล้ว)
(เอาเลย โนเล่)
(เดี๋ยวได้ไอติมกิน)
(หรือแพนเค้กดี)
(ใช่ เธอตีดีมาก ต่อเลย)
เขาได้แข่งตอนอยู่แคมป์
ฉันตามไปดูตอนแข่ง
เขาร้องไห้ตอนเล่นแพ้
ฉันบอก "ไม่เป็นไรหรอก แค่แมตช์เดียวเอง" "ผมไม่อยากแพ้…"
(ยูโกทัวร์ส)
เขาไม่อยากแพ้
เยเลนา เกนชิชเป็นแม่เทนนิสของผม ผมชอบเรียกเธอแบบนั้น
ผมได้รับอิทธิพลจากเธอมาก
เธอเป็นหนึ่งในโค้ชคนแรกๆ ของโมนิก้า เซเลส
ฉันเห็นเด็กชายตัวเล็กคนหนึ่ง…
(เยเลนา เกนชิช โค้ช)
หลังรั้ว นึกออกไหม
ยืนมองตาไม่กะพริบ ตลอดเช้า
ฉันถามเขา "รู้ไหมว่าเราทำอะไรอยู่"
"ผมรู้ครับ
คุณเล่นเทนนิส"
"เธอชื่ออะไร"
"โนวัค ยอโควิช"
ยอดเยี่ยม
(หลังผ่านไปสิบถึงสิบห้าวัน เยเลนาบอกว่า)
(เธอไม่เคยพบใครมีพรสวรรค์แบบโนวัค)
(เซอร์จัน ยอโควิช พ่อโนวัค)
(เธอเปรียบเขากับโมนิก้า เซเลสด้วยซ้ำ)
(สิ่งที่ผมชอบที่สุดในเทนนิส)
(คือโฟร์แฮนด์ แบ็กแฮนด์แล้วก็วอลเลย์ช็อต)
(นั่นคือวิธีเอาชนะคู่ต่อสู้ของผม)
แล้วคุณก็เริ่มเชื่อ
เราตัดสินใจสนับสนุนเขา
เธอสอนแนวคิดเรื่องยืดเวลาร่างกาย ตอนผมเก้าขวบ
ดูแลร่างกาย ดูแลตัวเองและจิตใจตัวเองให้ดี
เราเรียนรู้ว่าการฟังดนตรีคลาสสิกเป็นเรื่องสำคัญ
ต้องเรียนรู้วิธีผ่อนคลาย วิธีหายใจ
เธอบอกว่าผมไม่ควรฝึกเทนนิสแบบที่
คิดจะไปวิมเบิลดันแค่ครั้งเดียว
แต่ให้ไปวิมเบิลดันหลายครั้ง
(เทนนิสเป็นเกมหรือเป็นหน้าที่สำหรับนาย)
(เทนนิสเป็นหน้าที่ผม)
(นายมีเป้าหมายเทนนิสยังไง)
(เป้าหมายเทนนิสของผมคือคว้าแชมป์)
เธอพูดกับพ่อผมข้างสนามว่า
"วันข้างหน้า ลูกชายคุณจะเป็นมือหนึ่งโลก"
คุณนึกดูสิ พ่อผมอยู่ดีๆ ก็…
ได้ยินแบบนั้น และเชื่ออย่างจริงจัง
พ่อบอกว่า "โอเค ผมจะดูแลเขาให้ดี
จะสนับสนุนทุกอย่าง ให้เขาได้มีโอกาส
พัฒนาอย่างเต็มที่"
(เบลเกรด เซอร์เบีย)
สิ่งที่เกิดขึ้นกับเราในปี 1999 ทั้งชาติเรา…
"ว้าว"
ตอนนั้น…
ทั้งโลกหันหลังให้เรา
(มิลยัน อมาโนวิช นักกายภาพ)
เสียงที่คนยูโกสลาเวียไม่ได้ยิน ตั้งแต่สงครามโลกครั้งที่สอง
ทำให้ตระหนักว่าหลังขู่มาหลายเดือน
นาโตกำลังจะโจมตี
โนวัคโตมาในสภาพแวดล้อมที่
ตอนเขาเกิด ยูโกสลาเวียยังเป็นเหมือนอย่างเคย
(คริส แคลร์รี นักเขียน)
แล้วพอปี 1991 ตอนเขาอายุได้สี่ขวบ
เหตุการณ์ก็ปะทุขึ้น
สงครามและการแบ่งแยกเปลี่ยนแปลงทุกสิ่ง
นาโตตอบโต้และทิ้งระเบิดที่เซอร์เบีย ที่เมืองเบลเกรดเพราะโคโซโว
ซึ่งพวกเขามองว่าเป็นการรุกราน แต่เซอร์เบียมองว่า
เป็นการปกป้องชาติเซอร์เบีย
ตลอด 78 วัน พลเมืองประสบภัย
มีการโจมตีโรงพยาบาล สะพาน โครงสร้างพื้นฐานของพลเรือน
แล้วอ้างว่าเป็นเป้าหมายทางทหาร
ตอนเริ่มเหตุการณ์ มันเป็นเรื่องราวรันทดใจ
เด็กตัวเล็กๆ คงคาดไม่ถึงว่าเกิดขึ้นได้ยังไง
ตอนกลางคืน
คุณต้องซ่อนรวมกันในบ้านแคบๆ ที่เราอาศัยอยู่ด้วยกัน
พากันซุกในมุมเล็กๆ และภาวนาให้ปลอดภัย
คืนแรกๆ ที่ถูกทิ้งระเบิด
อาคารของเราไม่มีที่กำบัง
เราเลยต้องย้ายไปอีกอาคาร
พวกเราวิ่งไปที่อาคารนั้น
ตรงหน้ามันน่ากลัวมาก เพราะเป็นช่วงตีสอง ตีสาม
ฟ้ามืดมัว
คุณเห็นผู้คนวิ่งแตกตื่น
ไม่รู้จะไปทางไหน
พยายามเอาชีวิตรอด
ผมสะดุดล้มลง
เห็นครอบครัววิ่งอยู่ข้างหน้าสิบกว่าเมตร
ผมพยายามร้องเรียก…
"ช่วยด้วย ช่วยผมด้วย"
พวกเขาไม่ได้ยิน ยังวิ่งต่อไป
ผมหันกลับไปดูอาคารของเรา
เห็นเครื่องบินทิ้งระเบิดสองลูกใส่โรงพยาบาลใกล้ๆ
ยืนท่ามกลางสายฝนและความมืดบนสะพาน
ซึ่งอาจถูกทิ้งระเบิด
อาจเป็นการแสดงการต่อต้าน ที่จริงใจที่สุดของเบลเกรดแล้วครับ
คนเหล่านี้ออกมายืนพร้อมติดเป้ากระดาษบนตัว
หรือติดเข็มกลัดรูปเป้าปืน
ซึ่งกลายเป็นสัญลักษณ์ใหม่ประจำชาติเซอร์เบีย
สะท้อนมุมมองสาธารณะว่า
"คุณปลิดชีพเราได้ แต่ไม่อาจสยบวิญญาณแห่งชาติเราได้"
มีคำภาษาเซอร์เบียว่าอินัต…
(เป้าระเบิด)
ในยามที่ผู้คนตั้งข้อสงสัย ยามที่ทุกคนเป็นปฏิปักษ์
คือยามที่คุณใช้อินัต พลัง…
ความหัวแข็งที่จะพิสูจน์ว่าคนอื่นคิดผิด
(สำหรับศัตรูที่มองไม่เห็น)
อินัตนั้นได้แผ่ซ่านสู่ดวงใจของชาวเซอร์เบีย
ผู้คนร่ำร้อง "โอเค อยากมาฆ่ากันก็เชิญ
แต่ช่างหัวแกกับระเบิดแกสิ" นั่นแหละอินัต
ช่วงเวลานั้นเป็นช่วงเวลา ที่ยากลำบากมากๆ ของประเทศเรา
เศรษฐกิจฝืดเคืองอย่างหนัก
ส่งผลต่อการเงินในครอบครัว
ที่เลือกกีฬาซึ่งต้องใช้เงินมากที่สุดชนิดหนึ่ง
มีปัญหาเศรษฐกิจทั่วประเทศ
ผู้คนดิ้นรนหาที่ปลอดภัย และพยายามเอาชีวิตรอด
ไม่มีใครคิดเรื่องเทนนิสหรืออะไรแบบนั้น
(มันเป็นกีฬาที่ใช้เงินมาก)
(ครอบครัวเรามีรายได้ดีพอควร)
(แต่รายได้นั้นพอแค่จ่ายครึ่งปี)
(สำหรับอาชีพและการพัฒนาทักษะเขา)
(เราต้องหาเงินมาอุด)
(ด้วยการหยิบยืมจากหลายแหล่ง)
(ที่ยอมให้เรายืม)
การยืมเงินในตอนนั้น
บ่อยครั้งต้องยืมจากคนที่คุณไม่ควรยืม
พวกสีเทา
ทรัพย์สินสำรองที่เรามี หมดไปกับการจ่ายหนี้
เราใช้ชีวิตปกติสุขสบายได้
ซื้อคอนโดอยู่ อะไรแบบนั้น
แต่พ่อทุ่มให้อาชีพของโนวัคจนหมด
น้องชายอย่างผมก็ลำบากพอดู
และจอร์ดเจ น้องอีกคนก็เหมือนกัน
ครอบครัวเราต้องกัดฟันกันน่าดู…
(จอร์ดเจ ยอโควิช น้องโนวัค)
เพื่อส่งโนวัคไปสู่เป้าหมาย
พ่อกับแม่ทุ่มหมดตัว
และนั่นไม่ต่างจากการพนันเลย
ผมอายุ 12
จำได้ว่าเยเลนาพูดกับพ่อแม่ผม
เธอบอกว่า "ฉันช่วยคุณได้แค่นี้"
ถึงเวลาซึ่งผมต้องย้ายไปที่อื่น
ฝึกกับโค้ชอื่นในเยอรมนีที่สถาบันเทนนิสนิกิ ปิลิช
หนึ่งในสถาบันเทนนิสที่ดีที่สุดในยุโรป
(นิกิ ปิลิช)
พ่อคิดว่าผมเป็นผู้ใหญ่พอ
ที่จะแบ่งเบาภาระบางส่วนที่พ่อต้องแบกมาตลอด
พ่อเรียกเราทุกคนมานั่งล้อมวงกัน แล้วควักเงินสิบมาร์กเยอรมันออกมา
ซึ่งมีค่าประมาณสิบดอลลาร์ตอนนี้
เขาบอก "เรามีแค่นี้
พ่อจะทำทุกอย่างที่ทำได้ เพื่อให้ลูกไปตามฝัน
แต่พ่อขอแค่อย่างเดียว
ลูกต้องตั้งใจเต็มร้อย
เพราะถ้าพ่อเห็นว่าไม่ตั้งใจ ก็จบแค่นี้"
ฉันว่านั่นเป็นวันที่ทำใจยากที่สุดในชีวิตฉัน
ตอนเขาอยู่นั่นคือช่วงเวลาที่แย่ที่สุด เพราะเราต้องแยกจากกัน
จู่ๆ
ต้องอยู่ในสภาพแวดล้อมใหม่ พูดภาษาไม่เป็น
แบกภาระที่เด็กคนหนึ่งไม่ควรต้องรับ
ผมว่าเขาสามารถผ่านไปได้
แบบที่เด็ก 12 ขวบส่วนใหญ่คงไม่รอด
ผมต้องจริงจังขึ้น เคร่งครัดขึ้น…
นิ่งขึ้น เป็นผู้ใหญ่มากกว่าเป็นเด็ก
เป็นโนวัคคนใหม่ ไม่เหมือนที่เคย
(ไม่ง่ายเลยที่ต้องจากครอบครัว)
(ตอน 13 ขวบ)
ผมพบว่าโนวัคมีฝีมือชั้นเลิศ
(นิโคลา ปิลิช โค้ช 1999-2003)
รับการฝึกได้ดีเยี่ยม
เขามีพรสวรรค์
เป้าหมายเขาคือ…
"ผมอยากเป็นมือหนึ่ง"
ตอนนั้น ทุกอย่างแจ่มชัดในความคิด
ผมรู้ทิศทาง เป้าหมายที่ต้องการบรรลุ
ช่วงที่ผมอายุ 15 หรือ 16
คือตอนที่ผมเป็น "โปร" จริงๆ ทุ่มเททุกอย่าง
แต่เรายังต้องหยิบยืมเงินต่อไป
(เราไม่ต้องการเงินจากคนอื่นแบบที่ว่า)
(ให้เปล่า ไม่มีค่าตอบแทน)
(เมื่อเวลาผ่านไป โนวัคเป็นผู้เล่นมืออาชีพ)
(และเริ่มสร้างผลงานได้ดี)
(ได้เงินรางวัลและสัญญาจากสปอนเซอร์)
(เจ้าหนี้จะได้รับผลตอบแทนที่ลงทุน และได้เปอร์เซ็นต์เพิ่มไปด้วย)
(ผมจะเล่นทัวร์นาเมนต์เยาวชน อีกสองสามรายการ)
(ซึ่งส่วนใหญ่จะเป็นแกรนด์สแลม)
(แต่ผมจะมุ่งไปที่การแข่งขันระดับมืออาชีพ)
ตลอดเวลาหลายปี เทนนิสเป็นโลกแห่งคู่ยอดฝีมือ
เลเวอร์กับโรสวอลล์
บอร์กกับแม็คเอนโร
แซมพราสกับอากัสซี
(แมทธิว ฟัตเตอร์แมน นักข่าว)
ผู้สืบทอดทั้งหมดนั้นคือเฟเดอเรอร์กับนาดาล
เฟเดอเรอร์กับนาดาล
ผู้เล่นสองคนที่มีสไตล์ต่างกันมากๆ
นาดาลมีพลังดุดันแบบกระทิง
มุ่งมั่น กระตือรือร้น
เฟเดอเรอร์มีความสง่างาม
สไตล์ เสน่ห์
เป็นสคริปต์หนังฮอลลีวู้ดสมบูรณ์แบบ
(เมลเบิร์น)
พวกเขาพบกันในรอบชิงชนะเลิศ รายการแกรนด์สแลมส่วนใหญ่
ผลัดกันเป็นที่หนึ่งที่สองหลายปี
นั่นแหละ
โลกเทนนิสชอบแบบนั้น
เรียบง่าย ไม่ยุ่งยาก
เหมือนอาลีกับเฟรเซียร์
แล้วหมอนี่ก็โผล่มาจากเซอร์เบีย
(ออสเตรเลียนโอเพ่น 2005)
โนวัค ยอโควิชจากเซอร์เบียและมอนเตเนโกร
เขาอาจประหม่าเล็กน้อย
โนวัค ยอโควิชเข้าสู่ร็อด เลเวอร์ อารีน่า
ด้วยวัยเพียง 17 ปี ช่างน่าประทับใจจริงๆ
เขายังเด็ก
ผมไม่แน่ใจว่าเขาจริงจัง กับการแข่งทั้งหมดนี่มากแค่ไหน
(แพท แมคเอนโร)
เขาทำท่าเลียนแบบผู้เล่นอื่นๆ
ไม่ว่าจะพี่ชายผม
มีชาราโปว่าด้วย เขาเลียนแบบเหมือนมาก
ผมสนุกที่ได้ล้อเลียนคนอื่น
บางคนชอบที่ผมมีด้านตลกขบขัน
ผมได้สร้างเสียงหัวเราะและพลังบวกในสนาม
เทนนิสเป็นสังคมที่มีชนชั้นมากๆ
บางคนมีความเห็นว่า
ไม่เหมาะสมที่ผู้เล่นซึ่งกำลังไต่เต้า
มาล้อเลียนผู้เล่นระดับแชมป์
ฉันว่าเทนนิสมีสไตล์เฉพาะตัวตั้งแต่เริ่มแรก
(การแข่งขันวิมเบิลดัน)
หรูหรา โอ่อ่า…
มีระดับ
นั่นมันแบบ…
คุณต้องสง่าผ่าเผย ลุ่มลึกเพื่อเล่นเทนนิส
คุณต้องได้รับคัดเลือก
โนวัคไม่ใช่ผู้ถูกเลือก
- ผมรู้ท่านี้ - ผมว่านั่นคุณนะ
ผมรู้ท่านี้
เขาทำตลก
แต่ก็มีความดุดันอย่างไม่น่าเชื่อในตัวเขา
ตอนเข้าแข่งรายการ ผมไม่สนว่าเป็นเฟเดอเรอร์ นาดาล
หรือใครทั้งนั้น
ผมมีเป้าหมายชัดเจน
ในใจผมคือต้องเป็นที่หนึ่ง เป็นแชมป์วิมเบิลดัน
ผมอยากสร้างประวัติศาสตร์กีฬานี้
ทุกคนคิดว่านาดาล… ดูภายนอก เขาคือมือหนึ่งชัดเจน
แต่มีโอกาสชนะเขาได้แน่นอน
เขาปากพล่อยไปนิด
ผมว่าวันนี้ผมชนะได้นะ
ผมยอมรับว่าแม้เขาจะเป็นมือหนึ่ง
และทุกคนคิดว่าเขาแพ้ไม่เป็น ผมว่าเขาแพ้เป็น เขาแพ้ได้แน่ๆ
ล้อกันเล่นมั้ง
ยอโควิช คุณเพ้อหรือเปล่า
คุณจะปั่นหัวราฟาหรือไง
ผมว่าตอนเจอคุณครั้งหน้า เขาอัดคุณจมธรณีแน่
คุณจะไม่มีวันลืมสิ่งที่พูดออกมาเลย
เขาแตกต่างทั้งรูปลักษณ์ พฤติกรรม และอารมณ์
(ยอโควิชปะทะนาดาล มี.ค. 2007)
แต่มีพรสวรรค์ร้ายกาจ
จบเกม เซตแรกของยอโควิช
ไม่นาน โนวัคก็เป็นที่รู้จัก ในฐานะผู้เล่นตั้งรับยอดเยี่ยมที่สุด
เท่าที่เคยมีมา
เขาปิดกั้นการบุกอย่างหมดจด รอให้คุณหมดแรง
แต่เขาสามารถเปลี่ยนจากรับเป็นรุก
ได้ดีกว่าผู้เล่นทุกคนที่เคยมีมา
มันทำให้คุณใจฝ่อ
เขาน่าจะเคลื่อนไหวได้ดีที่สุดเท่าที่ผมเคยเจอเลย
เท้าว่องไว ร่างกายยืดหยุ่น
(พีท แซมพราส แชมป์ 14 สมัย)
มีทักษะทางกีฬาเหลือเชื่ออย่างที่ผมไม่เคยพบ
(รู้สึกยังไงตอนเล่นกับโนวัค)
เล่นยากครับ
ดุเดือด
ผมรู้สึกว่าต้องใส่เต็มร้อย เล่นดีตลอดถึงจะมีโอกาส
ยอโควิชชนะเกม
บ่อยครั้ง
ก็ยังดีไม่พอ
(ฝีมือขั้นสุดยอด)
(ของโนวัค ยอโควิช)
(นาดาลแทบไม่เคยถูกต้อนเลย)
สิบห้า
เขาทำสำเร็จ
เป็นเกม เซต และแมตช์ของยอโควิช
ฝีมือเทนนิส
ในระดับสุดยอด
นั่นอาจเป็นสิ่งที่เขาต้องทำ
เพื่อพิชิตนาดาล
เขาแข่งอย่างยอดเยี่ยมหลายครั้ง
แต่ก็เคยเปราะบางอยู่บ้าง
ยอโควิชทรุดตัวลงบนเก้าอี้
สิ่งที่เกิดกับโนวัคเป็นประจำ ตอนอากาศร้อน หรือแข่งกันนาน
เขาจะฝ่อ
ผมว่าสิ่งที่เกิดขึ้นตอนนี้คือ
โนวัคอยากไปห้องน้ำเพื่ออาเจียน
เขาต้องกินยาเพราะรู้สึกไม่สบาย
ตอนนี้เขาต้องอาเจียน
(ชายเดี่ยว รอบสาม)
พักเข้าห้องน้ำ พักดูอาการเจ็บ
สุภาพสตรีและสุภาพบุรุษ คุณยอโควิชกำลังพักดูอาการเจ็บ
พูดตรงๆ ช่วงสองสามปีแรกของโนวัค
คนมองว่าเขาใช้อุบายที่ไม่ผิดกติกา
(มงฟิลส์ปะทะยอโควิช)
ผู้เล่นอื่นไม่ชอบสิ่งที่เขาทำ
ตอนถามเรื่องที่เขาบาดเจ็บวันนี้
(แอนดี้ ร็อดดิก)
มีการพูดถึงข้อเท้าขวา วันก่อนเป็นข้อเท้าซ้าย
- ใช่ ผมรู้ ทั้งสองข้างเลย - ใช่ ทั้งสองข้าง
แล้วที่หลังล่ะ
- หลังก็ด้วย - สะโพกอีก
- ที่อื่นอีกมากมายนับไม่ถ้วน - มีตะคริว
ใช่ครับ ใช่เลย ตอนนี้คุณวิเคราะห์ได้ว่าเขา…
เป็นหวัดนก
ใช่ หลายโรค
- ใช่ ใช่เลย - เมาค้างด้วย
- เขาค่อนข้าง… - แอนแทรกซ์
มีโรครุงรัง
ซาร์ส
รู้ไหม คนดูชอบคุณนะ
คุณทำพวกเขาเปลี่ยนใจไวมากนะ
ผมรู้ว่าพวกเขาไม่พอใจผมอยู่แล้ว
เพราะคิดว่าผมแกล้งป่วย ขอโทษที
ร่างกายเขาไม่ค่อยอึด เขาก็เลย
หงุดหงิดเรื่องนั้น และพยายามหาวิธีแก้
(ปารีส มิถุนายน 2010)
เฟรนช์โอเพ่น ปี 2010 ผมแพ้รอบก่อนรองชนะเลิศ
ผมไปที่ห้องพักโค้ช ร้องไห้โฮ
รำพันว่า "ไม่รู้ผมเก่งพอหรือเปล่า"
ผมฝันอยากเป็นมือหนึ่งมาตลอด
อยากชนะแกรนด์สแลมหลายๆ ครั้ง
แต่ยังผ่านเฟเดอเรอร์ กับนาดาลในรายการใหญ่ไม่ได้
พบกับพวกเขาทีไร ส่วนใหญ่ผมแพ้
มีหลายอย่างต้องแก้ไข
ตอนนั้น เขายังอายุไม่มาก
และก็เป็นผู้ใหญ่เกินตัว
สิ่งแรกๆ ที่เขาพูดคือ
"คุณทำผมหมดสภาพ
(เกบาร์ด กริตช์ โค้ช)
แต่ผมอยากมีสุขภาพดีและฟิต ตอนอายุ 40"
เมื่อผมพบเขา
ผมตระหนักว่าไม่เคยพบใครแบบเขามาก่อน
ทุกด้านทุกมิติเรื่องสุขภาพ
เขาพยายามปรับปรุงให้ดีขึ้นเสมอ
ผมปรับเปลี่ยนวิธีการฝึกร่างกาย
วิธีคิด วิธีกินอาหาร
นอนหลับ พักฟื้น ดื่มน้ำ
เก็บเล็กผสมน้อย
สำหรับผม ส่วนที่น่าทึ่งที่สุดคือ การได้เห็นเขาพัฒนาเกมอย่างต่อเนื่อง
เขาเสิร์ฟคมขึ้น
เกมหน้าเน็ตฉมังขึ้น
เร่งโฟร์แฮนด์ได้ดีขึ้น
ทุกอุปสรรคที่เข้ามา ทำให้เขาแกร่งกว่าเดิม
เด็กใจฝ่อกลายเป็นหนุ่มใจเพชร
ช่วงราฟากับโรเจอร์ประชันกัน
แล้วจู่ๆ ก็มีผู้เล่นหนุ่มคนนี้จากเซอร์เบีย
มาทำพวกเขาป่วน
เริ่มเอาชนะพวกเขาได้ คว้าแชมป์เมเจอร์
ซึ่งทำให้หลายคนประหลาดใจ
รวมถึงผมด้วย
ทำนองว่าผมเข้าไปแทรกกลางศึก
ผมรู้สึกว่ามีที่ว่างให้อีกคน
แบบขอโต๊ะสามที่หน่อยครับ
เขาชนะเมเจอร์ปี 2010
(แชมป์แกรนด์สแลม ยอโควิช 1 เฟด 16 นาดาล 9)
หมายถึงเขามีฝีมือพอตัว
เป็นครั้งที่สองของโนวัค ยอโควิช…
(ออสเตรเลียนโอเพ่น 2011)
ไต่ระดับ และขึ้นถึงยอดในเมลเบิร์น
นั่นแชมป์วิมเบิลดันคนใหม่
(แชมป์วิมเบิลดันครั้งแรก 2011)
โนวัค ยอโควิช
ผมฝันอยากเป็นแชมป์วิมเบิลดันตั้งแต่สิบขวบ
การได้แบ่งปันความสุขใจ
ตามความฝันในวัยเด็ก
(เยเลนา เกนชิช โค้ชคนแรกของโนวัค)
(ฉันต้องได้เห็นถ้วยด้วยตาตัวเอง)
(นานแล้วนะตั้งแต่เราฝึกกัน)
ผมอยากทำแบบนี้มาตลอด
ถ้วยของเธอ
- และถ้วยของเธอ - และ…
ไม่ใช่ถ้วยธรรมดา
ถ้วยพิเศษมาแล้ว
หลังได้แชมป์วิมเบิลดันครั้งแรก
เขาตระหนักว่าเขาอยู่อีกระดับแล้ว
(รอบรองชนะเลิศ ยูเอสโอเพ่น 2011 ยอโควิชกับเฟดเดอเรอร์)
ผมจำช่วงเวลานั้น จำนาทีนั้นได้เลย
รอบรองชนะเลิศ ยูเอสโอเพ่น
โรเจอร์ เฟเดอเรอร์กำลังเสิร์ฟปิดแมตช์
โนวัคหัวใจแกร่งดุจเพชร
เขาสามารถ…
(มาเรียน วายดา โค้ช)
ทนแรงกดดันแสนสาหัสเวลาเข้าด้ายเข้าเข็ม
(ดับเบิลแมตช์พอยต์)
ยอโควิชตีโต้ข้ามสนามอย่างดุดัน
หวดกันหนัก
ลูกตีที่เรากล่าวขวัญถึง
ไร้ความหมาย
ถ้าโรเจอร์ชนะแต้มถัดไปเป็น 40 15
5 ต่อ 3 เซตที่ห้า 40 ต่อ 15
โนวัคไม่ใช่แค่ตีลูกได้
แต่ทำให้โรเจอร์ไม่ได้เกม
นี่คือโนวัค ยอโควิช ผู้เคยเล่นไม่จบแมตช์
จู่ๆ ก็ทะยานขึ้นมือหนึ่ง
มันเปลี่ยนทุกสิ่ง
(สามนักเทนนิสผู้ยิ่งใหญ่ ราฟา โรเจอร์ โนวัค)
ถ้ามองในแง่หนึ่ง คุณคงคิดว่าดีกับวงการเทนนิส
มีตัวเต็งเข้าแข่งทัวร์นาเมนต์ถึงสามคน
แต่ด้วยหลายสาเหตุต่างกัน
วงการไม่ได้มองอย่างนั้น
(จัดอันดับ 12 กันยายน 2011 โนวัค ยอโควิช อันดับหนึ่ง)
โนวัคถูกมองว่าเป็นตัวป่วนวงการ
(วิมเบิลดัน 2014 แชมป์แกรนด์สแลมครั้งที่เจ็ด)
เป็นยอโควิชที่คว้าชัยรายการนี้
เขาคือผู้มาแทรกกลางวง
คู่ประชันสมบูรณ์แบบในวงการเทนนิส
แต่เมื่อเขามาเป็นผู้เล่นในระดับเดียวกัน
ในปี 2015 2016 และ 2017
ก็กลายเป็นศึกสามเส้าใน 30 เมเจอร์ หรือกี่ครั้งก็แล้วแต่
(ออสเตรเลียนโอเพ่น 2015)
ยอโควิชชนะอีกครั้ง
โนวัคตั้งเป้าคว้าหลายแชมป์
ไม่ใช่แค่เข้าแข่ง แต่เข้าไปชนะและเร็วมากด้วย
(ยูเอสโอเพ่น 2015)
โนวัคมีเป้าแซงหน้าโรเจอร์
และทำสำเร็จ
แต่โรเจอร์ได้สร้างมาตรฐานใหม่ในเทนนิสชาย
มาตรฐานว่าแชมป์ควรวางตัวยังไง
คุณต้องเดินโชว์ตัวอย่างสง่างามไร้ที่ติ
ต้องไม่แสดงอารมณ์
และโนวัคน่ะเจ้าอารมณ์
(พฤติกรรมไม่เหมาะสม)
(คุณยอโควิชโดนคำเตือน)
ราฟาจะไม่ทุบแร็กเกต
เขาคุมสติ ไม่แสดงอารมณ์ออกมา
แต่กับโนวัค ถ้ารู้สึกอะไรก็รู้เลย
(แร็กเกตบู้บี้ไปแล้ว)
ตึงเครียดสุดๆ อารมณ์ท่วมท้น เขากระหายชัยชนะ
อยากแหกปากร้องตะโกน ผมก็ไม่สนใจนะ
(โกรัน อิวานิเซวิช โค้ช)
อยากทำอะไรก็ทำ แค่ต้องชนะแมตช์
รู้สึกยังไงที่เป็นผู้ร้ายไล่ตามโรเจอร์
กับราฟาในหลายปีมานี้
ผมไม่คิดว่าตัวเองเป็นผู้ร้าย นั่นความเห็นคุณ
ผมไม่ไล่ตามใคร ถางทางกรุยทางเอง
ไปตามทางของผมเอง
สร้างประวัติศาสตร์ของตัวเอง
เทนนิสยังเป็นวงการที่ผมรู้สึก
สบายใจที่สุด ด้วยความสัตย์จริง
สนามเทนนิสคือแดนศักดิ์สิทธิ์ของผม
เพราะหลายความรู้สึกของเราในวันนี้
เชื่อมโยงกับบาดแผลในใจที่เกิดขึ้นในวัยเด็ก
โดยเฉพาะช่วงอายุที่ปัญหารุมเร้า
เป็นผู้ใหญ่เกินวัย
ผมเหมือนเป็นผู้ปกครองในวัย 13 ปี
ผมแสดงความรู้สึกออกมาไม่ได้
ทั้งที่ยังเด็ก หมายถึงว่า…
ผมควรจะได้แสดงออกทุกความรู้สึก
เบิกบาน หวาดกลัว อัดอั้น โมโห
สารพัด แต่ผมต้อง…
ทุกอย่างถาโถมจนยอโควิชรับมือไม่ไหว
เขาเดือดดาล
สนามก็คือ
ที่ซึ่งผมแสดงออกได้อย่างแท้จริง
แต่
ผมเข้าใจว่าทำไมคนถึงไม่ชอบผม
ตอนนี้ก็อาจยังไม่ชอบอยู่
(ปี 2017)
ตอนผมโค้ชเขา
ผมได้เห็นตัวตนที่แท้จริงของเขา
เขาอยากสุภาพใจดี
(อังเดร อากัสซี โค้ช)
เขาอยากใส่ใจ
อยากเปิดเผย
อยากตอบรับ
แต่เขาไม่อาจชนะ หากปล่อยใจ
ไปตามนั้น
ผมประหลาดใจที่เขาต้องรู้สึกมืดมน
เพื่อเค้นศักยภาพตัวเอง
โนวัคจะทำได้ดี
เมื่อรู้สึกกลัวหรือโกรธ
เพราะความรักหรือปลาบปลื้ม
ทำเขี้ยวเล็บเขาหด
(ยอโควิชปะทะกรีกสปูร์)
ถูกเผงเลย นั่นแหละแรงจูงใจผม
ดูเขาทำ ดูเอาเถอะ
ถ้าคนดูเริ่มไม่พอใจ ผมจะใช้มัน
ปลุกนักรบในตัวเข้าสู้
นั่นแหละ อินัต
มันฝังลึกในวัฒนธรรมเรา
เราดื้อรั้นอย่างนั้น ใครว่าไงก็ช่าง
ถึงผู้ชมจะเชียร์ให้เขาแพ้
เขายังแสดงฝีมือสุดยอด และคว้าชัยมาได้
ถึงพวกคุณที่ถากถางผม ขอให้หลับยาวๆ นะ
ตอนคุณดูโนวัค ยอโควิช ต้องได้เจอแฟนๆ โห่ไล่
ทำกับเขาเหมือนเป็นจอมวายร้าย
ทั้งที่เขาเป็นแชมป์ ซึ่งปกติเราไม่ทำงั้นกับแชมป์
แทบไม่เคยทำกับแชมป์เหมือนเป็นวายร้าย
เขาสู้กลับแบบถล่มทุกคนให้ราบ
(แชมป์แกรนด์สแลม ยอโควิช 16 เฟเดอเรอร์ 20 นาดาล 19)
(แชมป์แกรนด์สแลม ยอโควิช 20 เฟเดอเรอร์ 20 นาดาล 20)
โนวัคเล่นได้ดีที่สุดเมื่อขุ่นเคืองเล็กน้อย
(จิม คูเรียร์)
ถ้ามีแฟนสักคนพูดอะไรไม่เข้าหู
เขาจะชนะแมตช์เพื่อตอกกลับ
แทนที่จะฉลองกับทีมงาน
เขาจะหันไปชี้คนยั่วบนอัฒจันทร์
(โนวัค ยอโควิช 2018 - 2019 - 2020 - 2021 - 2022)
(แชมป์แกรนด์สแลม ยอโควิช 23 เฟเดอเรอร์ 20 นาดาล 22)
24 แชมป์ และยังไม่หยุด
(แชมป์ยูเอสโอเพ่น 2023)
ได้แชมป์ 24 ครั้งและเขายังกระหายเพิ่ม
(สถิติใหม่ชายเดี่ยว)
(เมลเบิร์น ออสเตรเลีย มกราคม 2025)
การจัดสายแข่งขันออสเตรเลียนโอเพ่น…
ยอโควิชไม่เพียงต้องพิชิต คาร์ลอส อัลคาราซในรอบก่อนรองชนะเลิศ
แต่ยังต้องชนะมือวางอันดับสอง อเล็กซานเดอร์ ซเวเรฟรอบรองชนะเลิศ
จากนั้นก็ยานนิค ซินเนอร์ มือวางอันดับหนึ่งในรอบชิงชนะเลิศ
ผมคิดว่าเมื่อคุณคือมือหนึ่ง ไม่ว่ากีฬาใด
เมื่อคุณบรรลุตามฝันหมดแล้ว
คุณจะพัฒนาความสามารถเพื่อให้เหนือกว่า
ทุกอุปสรรคความท้าทายที่คุณพบแต่ละวันยังไง
คัต โอเค
(ช่วงแรกเป็นเรื่องเกร็ดน่ารู้เกี่ยวกับนักกีฬา)
ผมอยากบอกว่าโนวัค ยอโควิชพูดได้เจ็ดภาษา
โนวัค ยอโควิชพูดได้เจ็ดภาษา
โทษที คุณต้องเดินพร้อมกัน
ทุกเสียงเรียกร้อง เงื่อนไข ผู้คน สื่อ ทุกเรื่อง
ความกดดัน ความคาดหวังต่างๆ
ตอนที่ผมอยู่ข้างตัวเขา
การรักษาเวลาให้เขาเป็นเรื่องยาก
เพราะเขาให้เวลากับทุกคน
(อยากถ่ายรูปไหม)
เปิดกล้องสิ
เขาเอื้อเฟื้อ รับฟัง
ใส่ใจ
ให้ความสำคัญ
ทุกอย่างที่ผ่านเข้ามาในหัวทุกวัน
คุณจะจัดสมดุลความเป็นส่วนตัวกับอาชีพยังไง
โยนบอลให้ดูได้ไหม
คุณมีลูก ภรรยา พี่น้อง พ่อแม่
(คุณเข้าใกล้วัยที่จำเป็นต้อง)
(โกหกอายุ ด้วยเหตุสารพัดอย่าง)
พวกเขาคาดหวังจากคุณ
(ขออำนวยพรแด่ชาวอินเดีย)
แน่ละ พวกเขารัก สนับสนุนคุณ
แต่พวกเขาคือคนใกล้ชิดที่สุดในชีวิตคุณ
คุณจึงต้องให้เวลาพวกเขา ทำเพื่อเขา
- ขอบคุณ - โชคดี
- ขอบคุณ - ขอบคุณ
- บาย - บ๊ายบาย
มีหลายครั้งที่อารมณ์ความรู้สึกผมสับสนไปหมด
(ปี 2025)
ผมส่งมาตรงนี้
ความรู้สึกเขาผสมปนเปกันเรื่องเกษียณ
ด้านหนึ่งก็ตื่นเต้น เพราะโลกนี้ยังมีอะไรให้ทำอีกแยะ
แต่อีกด้านก็ "นี่ แต่ความสำเร็จทุกอย่างมันยอดมาก
ฉันยังไปต่อได้อีก
การเกษียณอาจไม่ดีที่สุดสำหรับครอบครัวก็ได้"
ตอนนี้ฉันทำให้เขาคุ้นชินกับการมีเราอยู่ด้วย
ฉันพยายามรักษาสมดุล แต่เขาต้องเลือกทางของตัวเอง
ไม่อยากบอกเขาว่าต้องทำไง
ฉันไม่รับหน้าที่นั้นหรอก
ผมไม่รู้ว่าเมื่อไหร่จะถึงวันสุดท้ายของโนวัค
แต่บอกได้อย่างหนึ่งคือวันสุดท้ายนั่น
เมื่อวันนั้นมาถึง มันมาเร็วเสมอ
ผมหวังว่าเขาจะไม่มัวโอ้เอ้
ไม่ใช่เพราะเขาเอาชนะไม่ได้อีก แต่เพราะเทนนิสพรากวัยเด็กไป
แต่ให้โอกาสตัวเองได้จบด้วยความสำเร็จ
เพื่อให้คุณเลี้ยงดูลูกโดยไม่ต้องกังวลใจ
ลูกหยอด
ฉันว่าเขามีความสุขที่สุดตอนอยู่กับลูกๆ
เขาสุขใจที่ได้เป็นพ่อ
เขาเป็นพ่อที่ขี้เล่นมากๆ เลยค่ะ
ลูกชายเรา สเตฟานปลุกเด็กน้อยในตัวเขาบนสนาม
แต่เขาก็มีลูกสาวอีกคน
(ไวโอลินเพื่อลูกสาวเขา)
(ทำไมคนถึงโห่นะ)
(ผมก็ไม่รู้)
(เพราะคนคิดว่าถูกล้อเลียน แต่ไม่ใช่เลย)
ตอนแพ้ เขาตั้งคำถามกับตัวเองมากมาย
เขาทำตัวเหินห่าง ปลีกวิเวก
แบบว่า "ขออยู่คนเดียว" หลบหลังประตู
แต่ทาราไม่ปล่อยให้เขาอยู่คนเดียว
เขารักเธอมาก เลยยอมลูกทั้งที่ไม่ยอมให้คนอื่น
แล้วเธอก็พาเขากลับมาหาเรา
นั่นแหละลูกสาวพ่อ
เขาใช้ชีวิตวัยเด็กที่ไม่เคยมีผ่านลูกๆ ของเรา
เราถูกแซงก์ชัน ถูกทิ้งระเบิด เป็นแผลฝังใจ
ความรัก ใส่ใจ อุ้มชูอย่างสม่ำเสมอ
เป็นสิ่งที่พ่อแม่ไม่มีโอกาสทำให้เรา
คุณอยากใกล้ชิดกับครอบครัวตามธรรมชาติ
ในเวลาเดียวกัน ใจที่รักเทนนิส
ความหลงใหลของเขาก็ทรงพลังยิ่งใหญ่
จนเขาไม่อาจผละไปเฉยๆ
ผมเป็นพ่อที่ใส่ใจครอบครัวมาก ในขณะเดียวกัน
ก็เป็นนักกีฬาอาชีพระดับสูงสุดด้วย
มันมีผลตามมาเสมอ
ผมยังรู้สึกผิด เมื่อต้องจากครอบครัว
ตอนเห็นพวกเขาสะอื้น
ทำใจยากที่สุดเลย
เรามีธรรมเนียมเล็กๆ ที่ทำกันมา
ตอนผมออกเดินทาง พวกเขาจะเตรียมน้ำใส่แก้ว
พอผมเดินออกประตู พวกเขาจะสาดน้ำตามหลัง
เพื่อนำโชคตามประเพณีประเทศเรา
ในมุมนั้น เป็นการจากกันด้วยรอยยิ้ม
แต่ก็ยังลำบากใจ
ดีมาก
ภรรยาสนับสนุนผมเป็นอย่างดี
เธอช่วยบรรเทาที่ผมรู้สึกผิด โดยการร่วมทริป
พาลูกๆ มาด้วยในทัวร์นาเมนต์ของผม
เราพยายามสร้างสมดุล
เพราะผมก็ไม่อยากให้ลูกมาใช้ชีวิตตามผม
พวกเขาต้องมีชีวิตของตัวเอง
นั่นได้แต้ม
เล่นดี
(ออสเตรเลียนโอเพ่น รอบแรก)
(คุณรู้สึกยังไงบ้าง)
รู้สึกอยากนอนต่ออีกหน่อย
พวกลูกๆ ไม่ชินกับเจ็ตแล็ก เลยยังตาสว่าง
นอนดึก ตื่นสาย อะไรแบบนั้น
ผมต้องปรับตัวตาม
วันนี้ถึงไม่ค่อยลงตัว แต่ก็โอเค ไม่มีปัญหาอะไร
ผมคิดนะ
ถ้ามองย้อนช่วง 20 ปีในแกรนด์สแลมของผม
ดูช่วงที่ผมเล่นดีที่สุดในวงการเทนนิส
ตอนที่ผมทำผลงานแกรนด์สแลมสูงสุด
ตอนที่ผมรู้สึกเป็นมือหนึ่งทั้งในและนอกสนาม
ทั้งหมดนั่นเกิดขึ้นที่นี่
แต่ผมมีประสบการณ์ไม่ดี เมื่อสองสามปีก่อน
และยังรู้สึกขมขื่นนิดหน่อย
เพราะคนส่วนใหญ่ไม่เข้าใจสิ่งที่เกิดขึ้น
(มกราคม 2022)
ข่าวใหญ่ที่สุดในวงการเทนนิสตอนนี้
คือเรื่องมือหนึ่งของโลก โนวัค ยอโควิช
เขาถูกปฏิเสธวีซ่า และต้องออกจากออสเตรเลีย
ไม่รู้ว่าปีนี้เขาจะเข้าแข่ง ออสเตรเลียนโอเพ่นได้ไหม
คน 99 เปอร์เซ็นต์ไม่รู้เรื่องจริงที่เกิดขึ้น
พวกเขาไม่มี… พวกเขาคิดว่า ผมถูกขับออกนอกออสเตรเลีย
เพราะผมไม่ได้รับวัคซีน ซึ่งไม่จริง
(โนวัค ยอโควิชlสู่ประเด็นถกเถียง เรื่องบังคับฉีดวัคซีนโควิด 19)
(โนวัคเจ้าสนามทำพลาดซ้ำซาก)
ในการเดินทางเข้าออสเตรเลีย คุณต้องได้รับวัคซีน
หรือถ้าไม่ได้รับวัคซีน คุณต้องมีหลักฐานว่า
ติดเชื้อโคโรน่าในหกเดือนที่ผ่านมา
ผมไม่ได้รับวัคซีน
ผมติดเชื้อโคโรน่าสองครั้งในหกเดือน ซึ่งเข้าข่าย
ผมก็เลยได้รับยกเว้นเป็นการพิเศษ
ผมบอกภรรยาว่าอยากโพสต์
ลงอินสตาแกรมก่อนออกเดินทาง
เธอบอกว่าไม่มีเหตุผลที่ต้องโพสต์เรื่องนั้น
แค่บอกว่ากำลังไปออสเตรเลีย
ตื่นเต้นกับการเดินทาง แค่นั้นก็พอ
ผมบอกว่า…
(ได้ใช้เวลากับครอบครัว)
เราเลยเขียนแคปชัน
แล้วผมก็เติมประโยคสุดท้าย
ที่เราถกกันเมื่อคืนก่อน
เธอบอกอย่าเติมประโยคสุดท้ายนั่น
ผมบอกผมต้องเติมประโยคสุดท้าย
นี่คืออีกเหตุผลที่ควรเชื่อสัญชาตญาณภรรยา
(ผมกำลังเข้าแดนออสซี่ตามข้อยกเว้น พร้อมลุยฤดูกาล 2022)
เขายืนกรานจะเปิดเผยว่าไม่ได้รับวัคซีน
ซึ่งฉัน… ไม่เห็นด้วยเลย
ฉันบอกเป็นสิทธิที่คุณเลือกได้ แต่อย่าไปป่าวประกาศ
เพราะมีคนอีกมากที่เห็นต่าง
และทันทีที่เขาโพสต์ลงอินสตาแกรม
ประตูนรกก็เปิด
(ทดสอบโควิด 19)
รัฐวิคตอเรีย ซึ่งเป็นที่ตั้งเมลเบิร์น…
(โปรดอยู่กับบ้าน)
ใช้มาตรการล็อกดาวน์เคร่งครัดและยาวนาน
(คนป่วยให้อยู่บ้าน)
กว่าที่ใดๆ ในโลก
เครื่องบินใช้เวลาเดินทางนานจากจุดขึ้นเครื่อง
(วันที่ 4 มกราคม 2022)
ในห้วงเวลานั้น โพสต์ก็กระจายไปทั่วโลก
ตอนที่เครื่องลงจอด
ทั้งประเทศกำลังว้าวุ่นกันใหญ่
(วันที่ 5 มกราคม 2022 โนวัคมาถึงออสเตรเลีย)
ผมมาถึงจุดตรวจพาสปอร์ต
เห็นเจ้าหน้าที่สองสามคน มาจากเขตตรวจคนเข้าเมือง
มองดูผม เลยเริ่มรู้ตัวว่ามีอะไรไม่ปกติ
พวกเขาให้ผมเดินตามไป
ผมไม่ได้รับตราประทับ
ผมเข้าไปเขตตรวจคนเข้าเมือง
และอยู่ที่นั่นตั้งแต่ห้าทุ่มถึงเก้าโมงเช้า
ตอนนั้น ฉันได้รับข้อความว่า
"ผมอยู่สนามบิน เขาไม่ให้ผมออก
ไม่รู้ว่าเกิดอะไรขึ้น"
ฉันก็แบบ "อะไรนะ หมายความว่าไง"
"พวกเขาเอาโทรศัพท์ผมไป
โทษที ผมจะ…" แค่นั้น ฉันเลย…
โนวัค ยอโควิชถูกกักตัวในออสเตรเลีย
ก่อนศาลพิจารณาตัดสินว่า
ดาวเทนนิสคนนี้จะอยู่ในประเทศได้ไหม
มีความเข้าใจผิดว่าเขาได้รับสิทธิพิเศษ
(สก็อต สปิตส์ นักข่าว)
ว่าเขาได้รับโอกาสให้เข้าประเทศในเงื่อนไข
แบบที่คนอื่นไม่เคยได้รับโอกาส
เขากลายเป็นผู้ร้าย
เขาตกเป็นเป้า
(เดอะนิวยอร์กไทมส์)
(โนวัค ยอโควิชถูกห้ามเข้าออสเตรเลีย เหตุข้อยกเว้นวัคซีน)
เขาเอาไปพูด
ถ้าเขาไม่ป่าวประกาศ ไม่เอามาโอ้อวด
ซึ่งพวกเขาอาจมองแบบนั้น
พวกเขาอยากให้ทุกคนปฏิบัติตาม
หากคุณมีคนคนเดียวที่ฝืนกระแส
กลายเป็นตัวอย่างที่ไม่ดี
(โนวัค ยอโควิชถูกกัก รอส่งกลับ)
กรณีนี้เรามีคนที่แสดงออกอย่างต่อเนื่อง
ถึงการหลบเลี่ยงความจริงเรื่อยมา
อีกทั้งไม่แยแสต่อกฎที่บังคับใช้กับทุกคน
(สตีเฟน คอนรอย แม่โนวัคกังวล)
เขาเป็นนักกีฬาดัง มีคนเอาใจ แล้วคิดว่าจะเลี่ยงพ้นระบบ
(ฟอร์มเข้าเมืองของยอโควิชถูกตรวจสอบ)
ผมถูกโบ้ยให้เป็นผู้ร้ายรุนแรงที่สุด
ยิ่งกว่าในวงการเทนนิส
กลายเป็นผู้ร้ายต่อมนุษย์โลก
ถ้ายอโควิชอยากเป็นผู้ชนะจริงๆ
ขอให้เป็นผู้ชนะที่ส่งสารแห่งความปลอดภัย
ถึงปวงประชาด้วยการรับวัคซีน
(ทำไมคุณถึงไม่รับวัคซีน)
เพราะไม่เห็นว่าจำเป็นสำหรับผม
ทำไมล่ะ ทำไมผมถึงควรรับวัคซีน
ผมสุขภาพดี เป็นนักกีฬา
เคยติดเชื้อโคโรน่า ผมป้องกันตัวเอง
ไม่เป็นภัยคุกคามใคร
ทำไมผมควรรับวัคซีน
ผมมีอิสระที่จะเลือก เป็นสิทธิพื้นฐาน
ในฐานะมนุษย์คนหนึ่งบนโลก
อิสรภาพ…
ในการเลือกถูกพรากไปจากชาวโลกจำนวนมาก
มีคำตัดสินแล้ว
โนวัค ยอโควิชจะไม่ได้แข่งออสเตรเลียนโอเพ่น
ศาลรัฐบาลกลางพิจารณาคดีเขา
ในที่สุด การตัดสินใจของรัฐบาลกลาง
ในการยกเลิกวีซ่าเขาได้รับความเห็นชอบจากศาล
เขาถูกส่งกลับหนึ่งวันก่อนเริ่มทัวร์นาเมนต์
ออสเตรเลียเป็นหนึ่งในประเทศ ที่ล็อกดาวน์เข้มข้นที่สุด
พวกเขาไม่ต้องการ
ให้มีคนแบบผมซึ่งเป็นที่รู้จักทั่วประเทศ
และรู้กันว่าผมไม่ได้รับวัคซีน
เข้ามาในประเทศเขา มาแข่งทัวร์นาเมนต์
อยู่นานเป็นเดือน แล้วก็ไปโดยยังมีผู้คน
จากออสเตรเลียซึ่งไม่ได้รับอนุญาตให้กลับบ้าน
ดังนั้น…
ในด้านหนึ่ง ผมเข้าใจว่าพวกเขาถูกกดดัน
แต่มันไม่ใช่ความผิดผม
เวลาต่อมา ผมพบว่ายังมีอีกสองคน
คนหนึ่งเป็นผู้เล่น อีกคนเป็นโค้ชได้เข้าประเทศ
ด้วยการยกเว้นทางการแพทย์แบบเดียวกัน
เป็นการเมืองโดยแท้
ไม่เกี่ยวกับการแพทย์ หรือเรื่องอื่นเลย
แค่เรื่องการเมือง
ผมไม่เคยพูดว่าต่อต้านหรือสนับสนุนวัคซีน
แม้แต่พวกประท้วงต้านวัคซีน
ยังอ้างว่าผมเป็นฮีโร่ของพวกเขา
แบบเฉยๆ เลย ทั้งที่ผมไม่เคยเอาตัวไปโยง
กับการต่อต้าน หรือสนับสนุนวัคซีน หรืออะไรทั้งสิ้น
ผมสนับสนุนอิสรภาพในการเลือกว่า
จะทำอะไรกับร่างกายของคุณเอง
ที่จริงแล้ว ผมก็พลาดแข่งสแลม และทัวร์นาเมนต์หลายรายการ
ผมไม่ได้เล่นในอเมริกาสองสามปี เพราะผมไม่ได้รับวัคซีน
ก็ไม่เป็นไร
แต่ในออสเตรเลีย เขาอนุญาต
ผมไม่ใช่นักวิทยาศาสตร์
ไม่ใช่คนออกกฎข้อบังคับ
ไม่ใช่คนที่ควรมาถกเรื่องนี้
ผมแค่แสดงจุดยืนที่ผมเชื่อ
ผมยืนหยัดปกป้องร่างกายผม
และสิ่งที่คิดว่าดีต่อร่างกาย เท่านั้นเอง
(ออสเตรเลีย มกราคม 2023)
(รู้สึกยังไงที่ได้กลับไปในปีต่อมา)
ตอนแรกรู้สึกแปลกๆ
แต่มีความพิเศษเพิ่มมา
ผมต้องชนะออสเตรเลียนโอเพ่นครั้งนี้
ผมได้กลับมา
หลังเหตุการณ์ 12 เดือนก่อน
และใช้เป็นแรงใจสู้เพื่อชนะ
เขาได้แชมป์สิบครั้ง
นำมาซึ่งตอนท้าย…
ในอ้อมแขนแม่กับน้องผม
แต่เขาคือมือหนึ่งของโลกอีกครั้ง
ไม่ใช่เพียงสืบทอดความยิ่งใหญ่
เขาคือผู้ยิ่งใหญ่
(ออสเตรเลีย มกราคม 2025)
(ออสเตรเลียนโอเพ่นมีเอกลักษณ์)
โนวัค!
ยอโควิชคว้าแชมป์ออสเตรเลียนโอเพ่นสิบครั้ง
เป็นผลงานที่หลุดโลกมากๆ
เขากำลังมุ่งสู่ชัยชนะแกรนด์สแลมที่ 25
มีข้อสงสัยมากมายว่าความหลงใหล
หรือความดุดันที่ให้พลังเขา จะยังคงอยู่หรือไม่ในปี 2025
เพราะบางครั้งพลังก็ไม่พออย่างในปี 2024
(โรลังด์ การ์รอส มิถุนายน 2024)
เขาเล่นเฟรนช์โอเพ่นไม่จบ เพราะหมอนรองเข่าฉีกขาด
หลังบาดเจ็บจากเฟรนช์โอเพ่น เขาไปวิมเบิลดัน…
(วิมเบิลดัน มิ.ย. 2024)
ซึ่งเขาฟื้นจากผ่าตัดเพียงสองสามสัปดาห์
สู่สนามดินแดงแห่งโอลิมปิก…
(ปารีสโอลิมปิก 2024)
แล้วต่อสนามแข็งเพื่อปิดฤดูกาลแกรนด์สแลม
รู้ไหมว่ามีผลต่อร่างกายยังไง
เขาไปแข่งยูเอสโอเพ่นด้วยนะคุณ
เขาเทหมดหน้าตัก
(ยูเอสโอเพ่น 2024 พอพิรินกับยอโควิช)
แน่นอนว่าเขาไม่ได้จบฤดูกาลด้วยพลัง
แบบที่เราเห็นกันคุ้นตา
มีคำถามเกิดขึ้นมากมาย
ตอนนี้คุณอายุ 36
รู้สึกไหมว่าคุณเริ่ม
แผ่วลงตามอายุ หลังผ่านจุดสูงสุด
คุณตั้งใจจะกลับมาแข่งอีกในปีหน้าไหม
คุณมีแผนจะเกษียณหรือเปล่า
หมายถึงว่าเลิกเล่น…
ผมเห็นเขาอึดอัดที่ต้องตอบคำถามเรื่องเกษียณ
แต่ในเวลาเดียวกัน ผมก็เห็นว่า
นั่นอาจเป็นแรงผลักดันให้เขาไปต่อ
เขาต้องทำในสิ่งที่ตัวเองหรือคนอื่นคิดว่าทำไม่ได้
(ออสเตรเลียนโอเพ่น 2025 รอบแรก)
(แชมป์ตลอดกาล)
ขอต้อนรับสู่มหกรรม ยินดีต้อนรับสู่ออสเตรเลียนโอเพ่น
และยินดีต้อนรับผู้เล่นมือหนึ่งแห่งยุค
โนวัค ยอโควิชจะเสิร์ฟ
เป็นเกมของยอโควิช
(รอบแรก ยอโควิช 7 - บาสวาเรดดี ไวลด์คาร์ด)
(รอบสอง ยอโควิช 7 - ฟาเรีย ผ่านเกณฑ์)
(รอบสอง)
นี่แหละที่คนอยากมาชม
(รอบสาม โนวัค ยอโควิช 7 - มาคาช 26)
(รอบสาม)
เกม เซต และแมตช์ เป็นของยอโควิช
ส่งท้ายด้วยลูกตีเฉพาะตัว
(รอบสี่ ยอโควิช 7 - เลเฮชกา 24)
(รอบสี่)
การโต้ลูกสุดเดือดจากชายผู้แทบจะไร้พ่าย
เขาผ่านเข้ารอบรองชนะเลิศ
ออสเตรเลียเป็นครั้งที่ 15
(รอบรองชนะเลิศ ยอโควิช 7 - อัลคาราซ 3)
ผมมีลูกตีสวยๆ โชว์ฝีมือเทนนิส
เป็นรางวัลทางใจ
เพราะผมรู้ว่าคู่เล่นถัดไป อย่างอัลคาราซ
ต้องจับตาการเล่นของผมคืนนี้แน่
เพื่อนำไปวิเคราะห์การเล่น
ดูท่าที และพยายามค้นหา
ช่องโหว่และจุดอ่อนต่างๆ
ที่จะนำมาโจมตีและรุกไล่ในอีกสองสามวันนี้
ยอโควิชต้องใช้พลังงาน ความตั้งใจ…
(ออสเตรเลียนโอเพ่น ยอโควิชปะทะอัลคาราซ)
เล่นอย่างสุดฝีมือ เมื่อเจอกับคาร์ลอส อัลคาราซ
นี่เป็นเมเจอร์เดียวที่เขายังไม่ชนะ
เรากำลังพูดถึงการแข่งของโนวัคซึ่งชนะแล้วสิบครั้ง…
โนวัค โรเจอร์และราฟาล้วนมีสไตล์การเล่นต่างกัน
และทำได้ยอดเยี่ยมในแบบของตน
ตอนนี้มีผู้เล่นหลายคน โดยเฉพาะอัลคาราซ
เล่นได้ทั้งสามแบบ ตามใจชอบ
เทนนิสไปไกลอีกขั้น
นี่ช่วงเวลาโปรดของผมสำหรับนักกีฬาคนหนึ่ง
คือช่วงสิงโตในฤดูหนาว
คุณรู้ตัวว่าปลายทางอยู่ไม่ไกล
ตอนนี้คุณจะใช้ทุกพลังสำรอง
ประสบการณ์ ความทรงจำ แรงใจ แรงขับ
เพราะไม่นาน คุณจะทำไม่ได้อีกแล้ว
แต่คุณกำลังเผชิญหน้ากับใคร
อัลคาราซ
เขามาเผชิญหน้าคุณในเมลเบิร์น ถิ่นคุณ
ที่คุณเคยชนะมาสิบครั้ง
เขาก็กระหายชัย เพราะคุณเพิ่งชนะเขา ฉกเหรียญทองในปารีส
เป็นแมตช์รอบก่อนรองชนะเลิศที่ฮือฮา
อย่างไม่เคยมีมาก่อนในเมเจอร์
การรอคอยแมตช์นี้
ตั้งแต่วินาทีที่จับฉลากสายแข่ง
ผู้คนคราง "คุณพระ เจอกันรอบก่อนรอง"
เตรียมตัวให้พร้อมคืนวันอังคารที่เมลเบิร์น
โนวัคเริ่มเล่นแมตช์ได้ต่ำกว่าจุดสูงสุดของเขามาก
เขาเหมือนนักมวยที่ต้องโดนหมัด
ก่อนเขาจะใส่เต็มที่กับคุณ
แต่ถ้าใครมาท้าทาย คุณจะได้เห็นพลังฮึดเต็มพิกัด
ยอดเยี่ยม
อายุทำอะไรเขาไม่ได้จริงๆ
เหลือเชื่อเลย
ยอโควิชเจอเข้าแล้ว
ดูเหมือนเขาจะเนือยลงนะ จอห์น
ผมว่าคงมีอะไรเกิดขึ้นตอนลูกที่แล้ว
ตอนปลายเซตแรก โนวัคพยายามงัด
ถลาไปไกลเพื่อรับลูก และตรงนั้นอาจเป็นจุดตัดสิน
เมื่อครู่ที่คุณว่าน่ะ จอห์น อายุทำอะไรเขาได้ไหม
(ยอโควิช 4 - อัลคาราซ 5)
สุภาพบุรุษและสุภาพสตรี ยอโควิชกำลังรับ…
พวกเขาเพิ่งประกาศ
พักดูอาการเจ็บสามนาที
ตอนผมออกไปตรวจอาการนอกสนาม
ผมคิดว่าคงไม่สามารถเล่นจบแมตช์
เอาละ
ยอโควิชกลับมาเร็วมาก
ดูเหมือนว่าเขามี
ผ้าพันที่ขาหนีบด้านขวา
ผมไม่มีทางพิชิตอัลคาราซ
ถ้าเคลื่อนไหวได้น้อยกว่าปกติสิบเปอร์เซ็นต์
ผมเลยขอยาแก้ปวด แก้อักเสบ ทุกขนาน
ใช้ทุกอย่างที่เป็นไปได้
ผมว่าตอนนี้ยอโควิชอยู่ในช่วงประเมิน
ด้วยสภาวะเช่นนี้ เขาทำอะไรได้แค่ไหน
และยังพยายามฝืนเล่น
จนกว่ายาแก้ปวดจะออกฤทธิ์
ดูเหมือนเซตนี้จะจบแล้ว
(ยอโควิช 4 อัลคาราซ 6)
อัลคาราซไม่ถูกกระทบเลย เพราะเขายังเป็นศูนย์
ในตอนนั้น
โนวัคทำในสิ่งที่เขาเคยทำในบางกรณี
ลักษณะที่ว่า "โอเค ผมเจ็บ
ถ้าไม่รุกให้หนัก ผมก็ไม่มีโอกาสชนะ"
(เริ่มเซตที่สอง)
เขาจะทุบหม้อข้าว สู้ไม่ถอย
เพื่อโอกาสในการยืนระยะให้อยู่
ซึ่งไม่ใช่งานง่ายเลย
ถึงจะเป็นเขา
ยังเสิร์ฟได้คม
เริ่มเซตที่สองอย่างสวยงาม
เขามีจิตใจที่แกร่งไม่แพ้ใครที่ผมเคยพบ
เขาทนทานต่อความเจ็บปวด
อย่างที่
ไม่มีใครเทียบ
ไม่ว่าอุปสรรคหนักแค่ไหน เขายิ่งทุ่มเทให้หนักกว่า
และเขาจะสู้ถึงที่สุด
เป็นแต้มที่ไร้ข้อกังขาสำหรับยอโควิช
อะดรีนาลินผสานกับฤทธิ์ยา
และทุกสิ่งช่วยให้ไปต่อ
ดูเอาสิ
เอซอีกแล้ว
ยอโควิชแม้จะเจ็บ
แต่ยังเล่นได้ดี
อัลคาราซมีความสามารถสูง แต่ไม่ใช่มวยวัด
เมื่อมาเจอกับจ้าวแห่งมวยวัด โนวัค
คือสู้กันแฟร์ๆ ก็ชนะได้
แต่ถ้าต้องสู้ทั้งที่เจ็บ หลังกระแทกฝา
กลายเป็นมวยวัด ก็ได้ทั้งนั้น
คุณล่ะกล้าวัดไหม
ได้เซตไปแล้ว
(ยอโควิช 4 6 อัลคาราซ 6 4)
เป็นลูกดี
เห็นไหมนั่น
ลูกเสิร์ฟเหลือเชื่อมาเป็นชุดจากยอโควิช
จบเกม เป็นเซตที่สามของยอโควิช
(ยอโควิช 4 6 6 อัลคาราซ 6 4 3)
โดยเนื้อแท้แล้ว มันเป็นเกมวัดใจ
ถึงจะเป็นกีฬาแบบไม่ปะทะ แต่ก็…
ปริ่มจะปะทะกันทางประสาทสัมผัส
เกือบเข้าขั้นสมรภูมินักสู้เดิมพันด้วยชีวิต
คุณอยากเห็นคู่ต่อสู้หวาดผวา
คุณสัมผัสได้จากอีกฟากของสนาม
ว่าเขากำลังจิตตกอย่างหนัก
เขาคุมได้ทั้งสนาม
ในฐานะผู้ล่าบนสนาม คุณจะโจนตะครุบเลย
(แมตช์พอยต์)
(ยอโควิช 4 6 6 6 อัลคาราซ 6 4 3 4)
เขาคุมเกมแบบสั่งได้
ที่สำคัญคือเขาเก๋าเกินกว่าคู่ปรับอ่อนวัยจะตามทัน
เขาพิชิตอัลคาราซในสี่เซต
สี่ต่อหก หกต่อสี่ หกต่อสาม หกต่อสี่
ในรายการร็อด เลเวอร์มาสเตอร์คลาส
(25 นาทีหลังจบแมตช์)
ทีมงานอยากให้ทำเอ็มอาร์ไอ
ผมบอก "ไม่น่าจะต้องทำเอ็มอาร์ไอ
"หรืออัลตราซาวด์ เพราะผมรู้ว่าเป็นอะไร"
มันฉีกขาด
จะฉีกยาวหนึ่ง หรือสองสามเซน มันจะต่างกันตรงไหน
ผมอยากมีโอกาสลงสนามรอบรองชนะเลิศ
เพราะมีเวลาสองวัน
ผมว่าน่าจะลองใช้
เวลาทั้งหมดเพื่อฟื้นฟู
(โนวัค กายภาพบำบัดในช่วงนี้)
(เมื่อเทียบกับการฟื้นฟูจิตใจ เป็นไงบ้าง)
ผมฟื้นฟูทางกายได้ แต่ฟื้นฟูจิตใจไม่ได้
ทางจิตใจ ผมอยู่ในระยะที่ว่า
แทบคุมสติไม่อยู่
คุณจะคิดตามตรรกะ เพราะเมื่อแก่ตัว
ประสบการณ์สูง คุณจะรู้วิธี
ควบคุมจิตใจและอารมณ์ ความเครียด แรงกดดัน
แต่ร่างกายเป็นสิ่งที่คุณคุมไม่ได้
ช่วยผมหน่อย
สำหรับผม มันตรงข้าม
สมอง…
มัน…
เหมือนไม่อยากรับอะไรอีก
การฝึกที่ตรากตรำและ…
- โนวัค - โนวัค
สื่อ…
ความคาดหวังสารพัด
ส่วนใหญ่เป็นความคาดหวังของผมเอง
คนคิดกันว่าเมื่อประสบความสำเร็จยิ่งใหญ่
ตอนนี้ก็หย่อนใจได้แล้ว
ผมหย่อนใจไม่ได้
ถ้าผมต้องแข่ง
ยังต้องพาตัวเองขึ้นเวทีใหญ่
มันมีแรงกดดันสูง
ไม่ใช่แค่แมตช์นั้น แต่เพื่อชื่อเสียงของผม
เป็นทุกสิ่งทุกอย่าง
- โนวัค - โนวัค
มีบางวันที่ผมรู้สึก…
เป็นมือวางอันดับหนึ่ง และก็มีวันที่ผมสงสัยตัวเอง
ตั้งคำถามกับตัวเองว่าจะยังยืนระยะ
ในระดับผู้เล่นแนวหน้าได้ไหม
แต่ผมทุ่มทุกอย่างให้เทนนิสไม่ได้
มันไม่ใช่ทั้งชีวิตผมอีกแล้ว
ผมยังต้องเป็นสามี เป็นพ่อ
และบทบาทอื่นๆ เยอะแยะ
ความขัดแย้งตรงนี้
จะลากยาวไปแค่ไหน
ทำไมผมถึง
ปล่อยให้ตัวเองและครอบครัวเจออะไรแบบนี้อยู่อีก
(ถ้าต้องแข่งพรุ่งนี้)
(จะดีกว่าไหม หรือลำบากใจกว่า)
ลำบากใจกว่า
ด้านหนึ่งผมคิด
ตะลุยสิ่งท้าทาย แต่อีกด้าน
ผมต้องใช้พลังสำรองซ้ำแล้วซ้ำเล่า
ผมอยากให้คนเห็นว่าเขาคิดผิด
ซึ่งเป็นแรงจูงใจอย่างหนึ่ง
แต่ที่สำคัญกว่านั้นคือผมก็อยากเห็นตัวเองคิดผิด
เพราะเสียงในหัวกระซิบบอก
แบบว่า
บั่นทอนใจ "นายไปต่อไม่ไหว
นายไม่อยู่ในระดับที่ว่า…
รู้แก่ใจนะ ระดับที่จะชนะสแลม
ทำใจเถอะ ยอมรับความจริงซะ"
(ออสเตรเลียนโอเพ่น 2025 รอบรอง ยอโควิชกับซเวเรฟ)
มีสิ่งท้าทายหลายอย่างสำหรับยอโควิช
ผมคิดว่านี่คือเหตุผลที่เขายังไปต่อ คริส
เหตุผลที่เขายังเล่น ยังพยายามชนะเมเจอร์
เขาพิชิตหมดแล้ว
เขาคือผู้ยิ่งใหญ่ตลอดกาล
แต่การพิชิตอัลคาราซ มือวางอันดับสาม ไปเผชิญมือวางอันดับสอง
ถ้าเขาพิชิตซาสชา ซเวเรฟ ซึ่งผมคิดว่าเขาจะทำได้
ผมเลิกกังวลเรื่องขาของเขาแล้วจริงๆ
กายภาพเขาไม่เหมือนใคร
ร่างกายเขาทนต่อช่วงเวลาบีบคั้นได้ดี
ขอต้อนรับสู่ร็อด เลเวอร์ อารีน่า ผู้เล่นจากเยอรมัน
อเล็กซานเดอร์ ซเวเรฟ
ซเวเรฟได้เปรียบที่ความสด
เขาบอกเราว่า "ผมรู้สึกสดชื่นอย่างที่ไม่เคยรู้สึกมานาน"
โปรดต้อนรับ แชมป์ออสเตรเลียนโอเพ่นสิบสมัยจากเซอร์เบีย
โนวัค ยอโควิช
ทุกสายตาจับจ้องเขาในสองสามเกมแรก
ว่ามีอะไรบ่งบอกว่าเขาไม่เต็มร้อยหรือเปล่า
ไม่มีใครรู้ว่าการพักฟื้นเป็นยังไง
ทุกคนหวังว่าเขาจะแข็งแรงดี
- สุดเหลือเชื่อ - เกมของยอโควิช
เป็นเกมของยอโควิช
เราได้โต้กันหนักหลายลูก
ผมขยับอย่างรวดเร็วสองสามครั้ง
เริ่มรู้สึกตึงขึ้นเรื่อยๆ
เขาดูไม่ปกติ
ถ้าถามผมนะ
มีอะไรสักอย่าง
โนวัคเดินช้ามาก
เขาเลี่ยงการขยับจนสุด
ยอโควิชยังไม่เต็มร้อย
มียาเข้ามาส่ง
ผมทำความเร็วไม่ได้เลย
ไม่พยายามวิ่งไปรับด้วยซ้ำ เขารู้สภาพ
- เกม - ตอนนี้ ยอโควิช…
ไม่ยอมที่ 40 ต่อศูนย์แน่
สงวนพลังงานสำหรับไทเบรกนี้
มันไปไม่ได้
เกม จบเซตแรก
พลาดลูกวอลเลย์
จับมือกัน
จับมือสิ้นสุดการแข่งขัน
ผมจำได้ตอนหันไปพูดกับใครสักคนว่า "เขาจะวางมือเหรอ"
ชัดเจนว่าเขาไปต่อไม่ไหวหลังเซตแรก
- ผู้ชมอึ้งไปทั้งสนาม - ตะลึงงัน
เขาเดินมาจับมือ ซึ่งน่าผิดหวัง
การลุ้นแชมป์ที่ 25 จบลงตรงนี้
มันไม่ใช่แค่แมตช์ แต่เป็นสิ่งที่เขาทุ่มเท
การทุ่มเทของเขานั้นไม่ใช่สิ่งที่
คนทั่วไปจะเห็น
ทุกคนสะเทือนใจที่เห็นเขาจากสนามไปแบบนี้
ผมไม่อยากเชื่อว่าคนดูโห่ไล่
ช่างใจไม้ไส้ระกำ
ผมช็อกเลย
เขาทุ่มทุกสิ่งทุกอย่างให้กีฬานี้
ชนะมาแล้วสิบครั้ง
น่าเศร้ามากที่เห็นคนดูทำแบบนั้น
(คุณว่ากระทบจิตใจเขาไหม)
เรื่องธรรมชาติแท้ๆ
เขาเป็นมนุษย์
ผมรู้สึกขมขื่นตอนออกจากสนาม
ในบรรยากาศที่คนโห่ไล่ แต่ทำไงได้
ในแง่หนึ่ง ผมเข้าใจได้ว่าคนอยากดูแมตช์ให้คุ้ม
เขาจ่ายเงินซื้อตั๋วมาดู อยากเห็นผู้เล่นแสดงฝีมือ
ผมเข้าใจ
ใจผมรู้ดีว่า…
ถ้าผมสามารถรีดทุกอย่างออกมาบนสนาม
ที่วัย 37 ในรอบรองชนะเลิศของแกรนด์สแลม
ผมจะทำแน่ เพราะมันอาจเป็น
รอบรองชนะเลิศสุดท้ายในอาชีพผมก็เป็นได้
นี่จะเป็นออสเตรเลียนโอเพ่นครั้งสุดท้ายไหม
ไม่รู้สิ ก็เป็นไปได้ ใครจะรู้
ถ้าผมรู้สึกว่าไม่สามารถเล่นในระดับ
ที่จำเป็นต้องเล่นห้าเซตให้ได้ แบบนั้น
ผมก็จะไม่เล่น ง่ายๆ แค่นั้น
ผมไม่คาดหวังว่าทุกคนจะเข้าใจ
ผมไม่เคยเห็นปฏิกิริยาทางลบรุนแรงแบบที่เขาได้รับ
สำหรับผู้เล่นที่มีผลงานระดับเขา
แชมป์แกรนด์สแลม 24 ครั้ง ถูกโห่ไล่ในเมเจอร์ ทั้งที่บาดเจ็บชัดเจนเนี่ยนะ
ส่วนใหญ่ คนดูขุ่นเคือง
ตอนปลายอาชีพคุณ เพราะเขาชื่นชมผลงานในอดีต
เขาเลยถูกโห่ไล่งั้นเหรอ
เขาต้องแบกภาระที่ว่ายังทำไม่ดีพอ
ไม่ว่าจะทำมากแค่ไหนก็ไม่เคยพอ
เทนนิสเป็นสิ่งที่ทำให้เขาอิ่มใจ
เป็นสถานที่ซึ่งเขารู้สึก
รู้สึกมีคุณค่า
ความสำเร็จที่เก็บมาครบทุกรายการ กลับกลายเป็นคำสาป
ว่าถ้าทำได้ด้อยกว่านั้นในกีฬานี้
ถือว่าไม่ดีพอ
ผมรู้สึกว่าไม่ดีพอมาตลอด
ซึ่งนานมากแล้ว และยังรู้สึกอยู่
คนอื่นอาจพยายามหักล้างผม โดยบอกว่า
"ผลงานออสเตรเลียนโอเพ่นคุณยิ่งใหญ่ คุณได้เล่นรอบรอง เอาชนะอัลคาราซ
มือวางแนวหน้าของโลก คุณเล่นยอดเยี่ยม"
ก็ใช่ พูดถูก แต่…
ยังไม่ดีพอ
ถ้าโนวัค ยอโควิชชนะ 15 เมเจอร์ คนดูจะรักเขา
เพราะเขาจะเป็นหนึ่งในแชมป์ผู้ยิ่งใหญ่ตลอดกาล
โดยไม่ท้าทายโรเจอร์กับราฟา
คนจะรักโนวัคมากกว่านี้ ถ้าเขาไม่ท้าทายผู้นำ
แต่…
ถ้าโนวัคไม่ท้าทายผู้นำ
ก็ไม่ใช่โนวัค ยอโควิช
เขามาเพื่อท้าทายแชมป์
เขายังมีบางอย่างที่ต้องพิสูจน์
เขาไปถึงจุดที่ต้องทำลายสถิติตัวเอง
เขาต้องสู้กับตัวเอง
จะรู้ได้ไงว่าถึงเวลาที่ต้องหยุด
ผมยังรู้สึกหนุ่มอยู่
ผมไม่รู้ว่าจะวางมือเมื่อไหร่
อาจจะอีกปีหรือ 15 ปี ก็ได้ ผมไม่รู้เลย
แต่ตราบใดที่ผมยังมีไฟ
ความหลงใหล
แต่เหนืออื่นใด ถ้าผมยังรู้สึกว่าคว้าแชมป์ได้
และเป็นผู้เล่นที่ดีที่สุดในโลกได้
ผมก็อยากเล่นต่อ
คนที่สงสัยมากที่สุดอยู่ตรงนี้
ผมนี่แหละสงสัยตัวเองที่สุด
และพยายามจะพิสูจน์ว่าตัวเองคิดผิดยิ่งกว่าใครๆ
โนวัค! โนวัค! โนวัค!
(ปีถัดมา โนวัคเข้าแข่งออสเตรเลียนโอเพ่น รอบรองชนะเลิศอีกครั้งในวัย 38)
- ยอโควิช… - ยอโควิช…
เป็นรองอย่างมากในคืนนี้
(โนวัคพบกับผู้ป้องกัน แชมป์ออสเตรเลียนโอเพ่นสองสมัย)
(ยานนิค ซินเนอร์ วัย 24)
ไม่อยากเชื่อ
แชมป์ออสเตรเลียนโอเพ่นสิบสมัยยังเก๋าในวัย 38
(แมตช์ห้าเซต กินเวลากว่าสี่ชั่วโมง)
เขาทำสำเร็จ
โนวัค ยอโควิชหวนสู่อดีต โค่นซินเนอร์
พวกคุณน่าทึ่งมากในค่ำคืนนี้
อัศจรรย์เหลือเกิน
ผมชอบความหลงใหลระหว่างเรา
แบบว่าทุกปีไม่มีซ้ำซาก
(โนเล่ ที่หนึ่งตลอดกาล)
ผมว่าวันนี้ตั๋วคุณสุดคุ้ม
ใครจะเถียง
คุ้มเกินคุ้ม
ขอบคุณที่มา
ขอบคุณ
(เขาเข้าชิงแชมป์แกรนด์สแลมครั้งที่ 38)
(ทุบสถิติเดิมที่ทำไว้โดย)
(โนวัค ยอโควิช)
โนวัค! โนวัค! โนวัค!
คำบรรยายโดย โชค ประเสริฐเจริญสุข
ผู้ตรวจสอบงานแปล ต้องตา สุธรรมรังษี